জনপ্রিয় কণ্ঠশিল্পী ন্যান্সির ছোট ভাই শাহরিয়ার আমান সানির স্ত্রী সামিউন্নাহার শানু নেত্রকোনা মডেল থানায় নারী ও শিশু নির্যাতন আইনে মামলা দায়ের করেছেন। মামলায় সানি ছাড়াও কণ্ঠশিল্পী ন্যান্সি ও তার স্বামী জায়েদকেও আসামি করা হয়েছে। গত ৬ সেপ্টেম্বর,বৃহস্পতিবার রাতে করা এ মামলায় ৭ সেপ্টেম্বর,শুক্রবার সন্ধ্যায় নেত্রকোনা সদর থানার সাতপাই এলাকার ন্যান্সির নিজ বাসা থেকে সানিকে গ্রেফতার করে পুলিশ।